**1- семинар сабағы.** Әл-Фараби атындағы ҚазҰУ-дың ғылыми –зерттеу жұмыстарына қоятын заманауи талаптары. Зерттеу университеті

**Мақсаты:** Әл-Фараби атындағы ҚазҰУ-дағы ғылыми-зерттеу жұмыстарының бағыттары мен түрлерін, нәтижелерін көрсету

**Негізгі мәселелер:**

1. Болония үдерісі және ғылыми зерттеулерді жүргізуге қойылатын талаптар

2. ҚазҰУ-дың зерттеу университеті ретінде танылуы

**Әдістемелік тәсілдердің түрлері:** студенттерді топтарға бөліп, сұрақтар қою, жекелеген тапсырмалар беру, проблемалық түйіткілдерді ауызша шешу. Студенттердің дайындап әкелген материалдары бойынша жауаптарды тиімді құрастыру.

Сабақты проблемалық-жобалық әдіс бойынша өткізген тиімді.

**Әдістемелік ұсынымдар:** сұрақтардың мазмұнын ашудамына төмендегілерге назар аудару қажет. Болония үдерісінің қағидаларының бірі білімнің сапасын арттыру болып табылады. Осы бағытта университетте білім мен ғылымды ұштастыру шараларына ерекше назар аударылған. Бәсекеге қабілетті білікті мамандар даярлау ісінде жүктің ауыр жағы өзіне түсетінін байқаған ҚазҰУ ғылыми зерттеулерді жүргізудің қажеттілігін терең ұғынуда. Мамандардың кәсіби біліктілігі мен ғылымды дамыту үшін жалпы білім беру жүйесінде атқарылар қыруар жұмыстың басы жоғары оқу орындарында түйіседі. Сондықтан да жаңа технологияларды меңгеру тек сапалы білім берумен шектелмеуі тиіс. Университеттер, әсіресе ұлттық жоғары оқу орындары әртүрлі деңгейдегі ғылыми зерттеу орталықтарына айналуын еліміздегі экономикалық, әлеуметтік-саяси жағдай талап етір отыр. Бұл жайында Елбасы өз жолдаулары мен сөйлеген сөздерінде талай рет айтып өткен болатын. Университеттерде ғылыми зерттеу орталықтары мен зертханалары көп болған сайын олардың жұмыс нәтижелері сапалы білім беруге, бәсекелестікке қабілетті маман дайындаудың деңгейіне де ықпал етері сөзсіз. Осы тұрғыдан келгенде ҚазҰУ-да ғылыми орталықтардың қатарын көбейту қолға алынуда. 2011-2016 жылдар аралығында олар көбейді де.

Сұрақтарға жауап беру үшін университеттің стратегиялық жоспарын және ғылым, инновациялық қызмет саласындағы қызметін көрсететін құжаттарын қарастырған тиімді.

Мына әдебиеттер көмекке келе алады.

1. Құсайынов А. Спалы білім – заман талабы // Егемен Қазақстан. 2007 жыл. 7 ақпан.

2. Назарбаев Н. Жаңа әлемдегі жаңа Қазақстан. - Алматы, 2007.

3. Сонда. -13б.

4. Қазақстан Республикасынның білім беру туралы 2005-2015 жылдар аралығындағы бағдарламасы. - Алматы, 2004.

5 . Қазақстан Республикасының Президенті Нұрсұлтан Назарбаевтың тапсырмалары аясында әл-Фараби атындағы Қазақ Ұлттық Университетінің 2009-2011жылдарға арналған даму стратегиясы. -Алматы, 2008.

1. **семинар сабағы. Қазақстан Республикасында ғылыми және ғылыми-педагогикалық мамандарды даярлау**

**Мақсаты:** Қазақстандағы ғылыми және ғылыми-педагогикалықмамандарды даярлаудынақты фактілер бойынша көрсету

**Негізгі мәселелер:**

1. Республикадағы ғылымды дамыту бағыттары және нәтижелері

2. Мамандар даярлау мәселелері

**Әдістемелік тәсілдердің түрлері:** сабақты пресс-конференция түрінде рөлдік ойындар түрінде өткізген тиімді. Топты екіге бөліп, бір бөлігін жауап беретіндер, яғни түрлі ғылыми-зерттеу институттарының ғалымдары, жоғары оқу орындарының профессорлары, ғылыми орталықтардың қызметкерлері ретінде топтау. Екінші бөлігін сауалдар қоятын түрлі бұқаралық ақпарат құралдары өкілдері,докторанттар, магистранттар, студенттер, т.б. ретінде топтау. Студенттер өздерінің ойнайтын рөлдеріне сәйкес алдын-ала аты-жөндерін көрнекі түрде дайындап, алдыларына қойып қояды.

**Әдістемелік ұсынымдар:**

Сұраққа жауап беретіндер мына төмендегілерді ескергендері жөн. Бірінші сұрақ бойынша ҚР-дағы ғылымды дамытудағы Елбасының Жолдауларынан бастап, «Ғылым туралы» Заңдағы, Ғылым комитетінің қызметіндегі басты міндеттерді көрсеткен дұрыс. Қазақстан Республикасының жоғарғы ғылыми мекемесі - елдің барлық жоғарғы оқу орындары мен ғылыми мекемелеріне қоғамдық және жаратылыс ғылымы салалары бойынша ғылыми жұмыстарды іске асыратын ҚР Ұлттық Ғылым Академиясыболып табылады. Еліміздегі ғылыми зерттеулердің көп бөлігі жоғары оқу орындарында орындалады. Осы мақсатта ғылыми зерттеулерді орындауға жоғарғы мектептің негізгі ғылыми ядросын құрайтын профессорлық - оқытушылар құрамы кең көлемде тартылады. Ғылыми зерттеулерді орындау әрбір оқытушының жеке жоспарына енгізіледі және мемлекеттік бюджет арқылы қаражат, зертханалық құралдарымен қамтамасыз етіледі.

Ғылымды дамытудың бағыттарын және нәтижелерін БАҚ беттерінде жарияланған мақалалар арқылы анықтауға болады.

Екінші сұрақ бойынша мына төмендегілерді ескеру қажет:Еліміздегі ғылыми кадрларды даярлау және пайдалану жүйесі:

Магистратура

Докторантура

Біліктілікті көтеру

Тағлымдамадан өту

Ғылыми мамандар ҚР-дадокторантурада  дайындалады. Ол үш жылға дейінгі мерзімде ашылады және оған ғылыми жетістіктерге жеткен, ғылыми-педагогикалық қызметкер ретінде танылған қызметкерлер, оқытушылар, т.б. жіберіледі. Докторанттар қажет болған жағдайда басты отандық және шетелдік ғылыми орталықтарға жүгіне алады. Докторантурада оқу мерзімі ғылыми-педагогикалық жұмыс стажына қарай есептеледі. Докторантураны бітірген соң докторлық диссертация қорғалады. Мамандар кеңесінің құрамына оқу дәрежесі бар мамандар мен басқа да ЖОО-нан, ғылыми мекемелерден мамандар тартылады. Әрбір мамандар кеңесіне оның ұйымдастыруымен ғылыми қызметкерлер мамандықтарының нөмірлері бекітіледі, яғни осы кеңес кандидаттың немесе ғылым докторы дәрежесіне ұсыну үшін диссертацияны қорғауды ұйымдастырады.

Сұрақ қоятындардың да осыларды басшылыққа алғаны абзал.

Оқытушының назарына. Сабақтың соңында рөлдерді ойнаудың нәтижелерін шығарып, студенттердің бағаларын қояды.

1. **семинар сабағы. Ғылыми-зерттеу жұмыстарын жүргізудің сатылары**

**Мақсаты:** Ғылыми-зерттеу жұмыстарын жүргізудің сатыларын рет-ретімен қарастыру

**Негізгі мәселелер:**

1. Ғылыми-зерттеу жұмыстарын жүргізу
2. Ғылыми-зерттеу жұмыстарын жүргізудің сатылары

**Әдістемелік тәсілдердің түрлері:** сабақты «дөңгелек үстел» түрінде өткізсе тартымды әрі барлық мәселелер толық қарастырылады.

**Әдістемелік ұсынымдар:** студенттер мына төменде көрсетілген мәселелер бойынша баяндамалардың тақырыптарын таңдап алады. Баяндамалар қысқаша, 2-3 минут көлемінде жасалады. Баяндама тыңдалып болған соң сұрақтар қойылады. Сұрақтарға жауап бірден беріледі.

Ғылыми-зерттеу жұмыстарының кезеңдері

 Техникалық-экономикалық негіздеу (ТЭО)

Зерттеуге дайындау

Жұмыс жоспары және зерттеуді өткізу

Зерттеу нәтижелерін енгізу

Ең алдымен проблемамен жалпы танысу нәтижесінде тақырып таңдалады. Тақырып бойынша негізгі құжат - негіздеу жасалады. Тақырыптың зерттелу деңгейі анықталғаннан соң зерттеудің мақсаты мен міндеттері айқындалады. Содан кейін жұмыс жоспары немесе құрылымы құрылады. Келесі сатысында библиография жинақтау, ғылыми әдебиттерді оқып-үйрену, деректерді жинау және талдау тәрізді негізгі жұмыс атқарылады. Отандық және шетел әдебиетінің библиографиялық тізімі, сәйкес бейіндегі түрлі ұйым тақырыбында ғылыми-техникалық есеп берулер, әдеби дереккөздер аннотациялары жасалады, керек жағдайда тақырыптар бойынша реферат дайындалады, зерттеу әдістері (теориялық, тәжірибелік т.б.) мен нақты зерттеуді қамтитын құбылыс, зат, процестер анықталады.

Зерттеудің келесі сатысы өндіріске зерттеу нәтижелерін енгізу және оның шын мәніндегі экономикалық әсерін анықтау болып табылады.

Зерттеу жұмыстарының сатылары бойынша баяндамалар тыңдалғаннан кейін сараптамашылар баға қояды, оқытушы оларды қорытады.

1. **семинар сабағы. Архивтану және құжаттану салаларының зерттеу әдістері**

**Мақсаты:** архивтану және құжаттану салаларының зерттеу әдістерін анықтау

**Негізгі мәселелер:**

1. архивтану ғылым саласы бойынша зерттеу әдістері
2. құжаттанудың зерттеу әдістері

**Әдістемелік тәсілдердің түрлері:**

**Әдістемелік ұсынымдар:** сабақты презентациялық жобалау әдісі бойынша өткізу тақырыптың мазмұнын толық ашуға мүмкіндік береді.

Тақырыптыңмазмұнын толық әрі терең ашу үшінмына төмендегі тезистердің көмегі зор.

Архивтану және құжаттану салалары бойынша зерттеулерде негізінен деректану дамуының мәселелерін зерттейтін заманауи идеялар мен ғылыми тұжырымдамалар алынды. Зерттеудің негізінде деректерді зерттеуге бағытталған, атап айтқанда, адам, жеке тұлға өзінің шығармашылық және ақпараттық ресурсын материалдық формада жүзеге асыратын мәдени нысандарды зерттеуге бағытталған *феноменологиялық тұжырымдама* жатыр. Гуманитарлық танымның антропологиялық бағдарлы методологиясы мен заманауи пәнаралық әрекеттестігі жағдайында осы тұжырымдаманың идеялары аса өзекті болып отыр. Тарихи дерек адамның саналы өмірі мен іс-әрекеті барысында бағытталып жасалған шығармасы ретінде, белгілі-бір дәуір мәдениетінің өнімі ретінде қарастырылады.

Методологияны ілім ретінде ғана емес, әдіс-тәсілдер мен көзқарастар жүйесі ретінде де пайдалана отырып, солардың ішіндегі басымдарын анықтап алуға болады. Жалпы ғылыми әдіс-тәсілдер: логикалық, топтау, контент-талдау, фактілік талдау, мәтіндік талдау және т.б. Арнайы-деректанушылық әдіс-тәсілдер: жүйелеу және салыстыру, таңдаулы синхронды и диахронды тәсілдер, компаративті тәсіл және деректану методологиясының теориясы бойынша отандық және шетелдік ғалымдар еңбектерінде баяндалған басқа да бірқатар әдіс-тәсілдер.

##### Мәселенің жекелеген аспектілерін қарастырғанда қорытындылау мүмкіндіктерін арттыратын оның алуан түрлі қырларын анықтауға, яғни тарихи оқиғаларды түсінудегі синтезге мүмкіндік беретін методологиялық плюрализм қолданылады. Заманауи тарихи деректануда жеке тектік құжаттарға методологиялық тұрғыдан қарау үш бағытта жүзеге асырылады-ақпараттық, коммуникативтік және биографиялық.

Оқытушы сабақты қорытындылап, кемшіліктері мен қателіктерін көрсетіп, соңында баға қояды.

1. **семинар сабағы. Ғылыми-зерттеу жұмысының жоспарлау**

**Мақсаты:** ғылыми-зерттеу жұмысының жоспарлаудың қажеттілігін айқындау

**Негізгі мәселелер:**

1. жоспарлаудың түрлері
2. жоспарлаудың маңызы

**Әдістемелік тәсілдердің түрлері:** сабақты рөлдік ойындарды пайдалана отырып, «ақыл-ойға шабуыл жасау» әдісі бойынша өткізген ұтымды. Студенттер ғылыми-зерттеу орталығының қызметкерлері ретінде жұмыстарын ұйымдастыруды көрсетулері тиіс.

**Әдістемелік ұсынымдар:**

Ғылыми-зерттеу жұмысының нәтижелері оның жоспарлауға тікелей байланысты. Жоспарлау әртүрлі болып келеді. Зерттеудің тақырыбы, мақсаты мен міндеттері, зерттелуге тиіс мәселелердің ауқымдылығы ескеріледі. Қысқа мерзімді, ұзақ уақыттарға арналған зерттеулер жүргізіледі.

Студент диплом жұмысының немесе өзге де ғылыми жұмыстарының тақырыбы бойынша қажетті әдебиеттерді жинақтаған және оларды оқып-үйренгеннен кейін мәселенің зерттелмеген тұстары анық көрінеді. Зерттелуге тиіс мәселелерді айқындауда жұмыстың жоспары құрылады. Бұл зерттеудің бастапқы сатысы болып саналады. Жұмыстың құрылымына байланысты оның жекелеген тарауларының дайындалу мерзімін белгілеу оның мерзімінде орындалуына септігін тигізеді.

Семинар сабағына дайындалуда студенттер өздерінің диплом жұмыстарының тақырыптары бойынша жұмыс жүргізулері тиіс.

**Зерттеудің құрылымы**

Зерттеу проблемасымен танысу. Оның өзектілігін негіздеу, зерттелетін пәннің мақсатын, міндетін анықтау;

Негізгі теориялық ережелерді, әдістерді, біртекті ойды таңдау;

Зерттеу болжамын құру;

Зерттеу әдістерін таңдау, тәжірибе жасау;

Түрлендіру және өңдеу, қорытынды жасау;

Тәжірибелік ұсыныстар жасау.

1. **семинар сабағы. Ғылыми ақпараттың негізгі дереккөздері**

**Мақсаты:** ғылыми ақпараттың негізгі дереккөздерін анықтау және оларды сипаттау

**Негізгі мәселелер:**

1. Ғылыми ақпарат және олардың түрлері

2. Деректер мен дереккөздер туралы түсінік және олардың зерттеулер үшін маңызы

**Әдістемелік тәсілдердің түрлері:** сабақ жобалау-презентация әдісі бойынша өткізіледі. Студенттер алдын-ала дайындаған материалдарын презентация ретінде ұсынып, оларға талдау жасайды. Презентация топқа бөлу арқылы жүзеге асырылады.

**Әдістемелік ұсынымдар:**

Семинар сабағында ғылыми ақпараттың негізгі дереккөздерін анықтау үшін мына төмендегі бағыттарды ұсынамыз. Қазіргі уақытта басылым жұмысы, кітапханалар, соңынан-рефераттық, ақпараттық және қызметтер дамыған. Кітапханалар өз жұмысында активті түрде ғылыммен техниканың соңғы жетістіктерін және ең алдымен ЭВМ, жаңа байланыс құралдармен жабдықталған, қолдана бастады. Ғылыми комуникация жүйесі тұтынушы және құрастырушы арасында басты рөл қызметін ала бастады.

Библиографиялық база мәліметтері екінші реттік ақпаратты, яғни басылым мәліметтерін өзінде сақтайды. Сәйкесінше бірінші ретті ақпарат яғни басылымдар: монографиялар, мақалалар, диссертациялар, мерзімді басылым материалдарында және т.б. сақталған. Архивтану және құжаттану ғылымдары бойынша дереккөздері архивтердің қорларында және ұйымдардың, мекемелердің архивтерінде, сирек кездесетін кітаптар мен қолжазбалар қорларларында сақталған. Дерек көздер болып мерзімді басылым материалдары, деректік тұрғыдағы еңбектер де саналады.

Диплом жұмысын дайындауға қажетті деректерді жинақтаумен ең алдымен тақырып аясындағы ғылыми әдебиеттерді қарастырғаннан кейін айналысқан дұрыс. Өйтпеген жағдайда қажетті дерек көздер шатасып немесе қажетсіздері жиналады.

Көрсетілген бағыттарды назарға алу тақырыпты меңгеруге және жоғары балл алуға тікелей ықпал етеді.

1. **семинар сабағы. Ғылыми жұмыстың тілі және стилі**

**Мақсаты:** ғылыми зерттеудіңтілі және стилі туралы қағидаттарды анықтау

**Негізгі мәселелер:**

1. Ғылыми жұмыстың тілі

2. Зерттеудің стилі

**Әдістемелік тәсілдердің түрлері:** сабақ «Тіл және оның қолданылу аясы» бойынша «дөңгелек үстел» түрінде өткізіледі. Студенттерге алдын-ала тақырыптар ұсынылып, шағын баяндамалар жасауға тапсырмалар беріледі. Дөңгелек үстелді жүргізуші тағайындалады. Оның атқаратын функциясы көп болады. Үстелдің сценарийі жасалды, жүргізуші соны берік ұстанады. Әрбір студент таңдап алған тақырыбы бойынша баяндама жасайды және олар талданады.

**Әдістемелік ұсынымдар:** ғылыми зерттеу жұмысының тілі ғылыми, стилі түсінікті болуы тиіс, яғни жұмыс дайындалып отырылған ғылым саласының өзіндік терминдер, ұғымдары, түсініктердің орнымен қолданылуы, айтылатын ой барынша анықтығы талап етіледі.

1. **семинар сабағы. Библиографиялық аппаратын рәсімдеу**

**Мақсаты:** зерттеу жұмысының библиографиялықаппаратын рәсімдеуге қойылатын талаптарды көрсету

**Негізгі мәселелер:**

1. Библиография және сілтемеле туралы түсінік

2. Библиография және зерттеу жұмысына қажетті ғылыми әдебиеттерді жинақтау

**Әдістемелік тәсілдердің түрлері:** сабақ жобалау-презентация түрінде өткізіледі. Библиографияны рәсімдеу, сілтемелер жасау, т.б. көрнекі түрде аудиторияға ұсынылады.

**Әдістемелік ұсынымдар:**

Пайдаланылған деректер мен әдебиеттерге сілтеме квадратты жақшада көрсетіледі. Мысалы, «Шындықтың бейнеленуінің әдістері мен түрлеріне қарай барлық деректердің кешендері төрт категорияға бөлінеді: заттай, жазба, бейнелеу және фоно. Кеңестік деректануда деректердің кешендері ұзақ уқыт бойы заттай, жазба, ауызша, этнографиялық, лингвистикалық, фотокиноқұжаттар және фоноқұжаттар деп бөлініп келді. Алайда мұндай типтерге бөлудің принциптері мен критерийлері біртекті болмады, сондықтан да деректердің топтары бірі шындықтың бейнелену түріне, екіншілері ақпараттың сақталу тәсіліне, үшіншілері көріну объектісіне қарай анықталды»[1]. Бір дерекке сілтеме бірнеше рет жасалатын жағдайда квадратты жақшада сол сілтеменің реттік саны сақталып, жанына беті көрсетіледі. Мысалы, «Жаңа заманда ғылым мен техниканың дамуына байланысты шындықтың бейнеленуі және ақпараттың тасымалдануы жағынан деректердің кино, - фото, фоно тәрізді түрлерін қалыптастырды. Дегенмен бұл деректер деректанушылардың қарақты назарының объектісіне айнала қоймады» [1.137].

Пайдаланылған деректер мен әдебиеттер тізімі олардың диплом жұмысының мәтінінде орналасу ретіне байланысты реттік нөмірмен араб цифраларымен нүктесіз азат жолдан жазылып көрсетіледі. Егер сілтеме монографияға немесе ұжымдық зерттеуге, оқу құралына, т.б. берілсе, онда еңбек авторының аты, жөні, атауы, жарияланған жылы, көлемі көрсетіледі. Мысалы, 1 Ковальченко И.Д. Методы исторического исследования. - М., 2003. - 486 с.

Егер пайдаланылған әдебиет газет немесе журнал, бір сөзбен айтқанда мерзімді басылым материалы болса, онда оған сілтеме жасауда мақала авторының аты, жөні, атауы жазылады, одан кейін қос қисық таяқша сызылып, мақаланың жарияланымы, жарияланымдағы беттері немесе нақты пайдаланылған беті көрсетіледі. Мысалы, 2 Адельгужин А. О новых нормативных правовых актах в области делопроизводства и архивного дела//Делопроизводство в Казахстане. 2012, №2. – С. 54.

1. **семинар сабағы. Диплом жұмысы тақырыбы бойынша іргелі зерттеулер және оларды талдау**

**Мақсаты:** диплом жұмысының тақырыбы бойыншамонографияларды, ұжымдық іргелі зерттеулердің мазмұнын, қарастырған мәселелерін анықтау

**Негізгі мәселелер:**

1.Диплом жұмысы тақырыбының зерттелу деңгейін анықтау мәселелері

2. Зерттеудің деректік базасын құрастыру және талдау

**Әдістемелік тәсілдердің түрлері:** сабақ ғылыми-тәжірибелік конференция түрінде өткізіледі. Конференцияның бағдарламасы алдын-ала жасалып, секциялардың модераторлары, баяндамашылар анықталады. Сабақ соңында міндетті түрде шешім, яғни конференция бойынша қаулы қабылданады.

**Әдістемелік ұсынымдар:** кітаптар және брошюралар ішінде бірнеше авторы бар, бір проблема немесе тақырыпты жан жақты зерттеуі бар монографияның, бір немесе бірнеше авторлар шығармасы бар ғылыми жұмыстар жинақтарының, рефераттар және әртүрлі маңызды, ғылыми материалдар мәні ерекше. ҒТЗ жылдамырақ қоры болып әр жылға тұрақты номермен, белгілі бір уақыттан кейін шығатын мерзімді **басылымдар**болып саналады. Олардың әдеттегі түріне газеттер, журналдар жатады. Периодты баспаларға материал толуына байланысты белгісіз уақыттан кейін шығатын үздіксіз баспалар да жатады. Әдетте бұл нақты периодсыз шығатын институт, ЖОО, ғылыми қоғамдардың ғылыми еңбек жинақтары. ҚазҰУ да «Хабаршысы» атты ғылыми басылым шығарылады.

1. **семинар сабағы. Қолжазбаны теруге қойылатын талаптар**

**Мақсаты:**

**Негізгі мәселелер:**

**Әдістемелік тәсілдердің түрлері:**

**Әдістемелік ұсынымдар:** қойылатын талаптар түсінікті болу үшін мына төмендегілерді көрсетуді жөн санадық.

Диплом жұмысының мазмұнында (жоспарында) кіріспе, барлық бөлімдердің, тараулардың, тармақшалардың атаулары мен рет саны, қорытынды, пайдаланған деректер мен әдебиеттер тізімі, рет саны көрсетілген қосымшалар анықталып көрсетілуі қажет.

«Кіріспе» құрылымдық элементі шешілуге тиіс мәселенің заманауи жағдайына баға беруді қамтуы тиіс, тақырыпты зерттеудің негіздері және қажетті мәліметтері, таңдап алынған ғылыми-зерттеу (эксперименталды-зерттеу) жұмысын жүргізудің қажеттілігі негізделуі тиіс. Кіріспеде жұмыс тақырыбының өзектілігі және ғылыми жаңалығы, теориялық, тәжірибелік маңызы, зерттеу нысаны мен пәні көрсетіліп, методологиясы, әдстемесі анықталып, мақсаты мен міндеттері қойылуы тиіс.

Жұмыстың негізгі бөлімінде зерттеу бағытын таңдау, міндеттерді шешу және оларға салыстырмалы баға беру, ғылыми-зерттеу (эксперименталды-зерттеу) жұмысын жүргізудің таңдап алынған жалпы методологиясы сипатталуы, жаңа материалдар немесе бұрын белгілі болған тұжырымдар тың ғылыми позиция, ұтымды аспекті ауқымында қорытылуы тиіс. Осы бөлімде қойылған міндетті толық шешудің деңгейін, отандық және шетелдік жұмыстардың ұқсас тұжырымдарын салыстыруды көрсететін зерттеу нәтижелері қорытылып, баға берілуі тиіс.

«Пайдаланылған деректер мен әдебиеттер тізімі» құрылымдық элементі диссертацияны дайындау барысында пайдаланылған деректер, әдебиеттер туралы мәліметтерді құрауы тиіс.

Қосымшалар жұмыстың жалғасы ретінде пайдаланылған деректер мен әдебиеттер тізімінен кейін жеке түрде беріледі.

Диплом жұмысының мәтінінде барлық қосымшаларға сілтеме жасалауы тиіс, өйтпеген жағдайда олардың берілуі түсініксіздікке әкеледі. Қосымшалар мәтіндегі сілтемелерге сәйкес ретте қойылады.

Әрбір қосымша жаңа беттен басталып, жоғары жағында «Қосымша» деген жазу жазылып, оның белгісі мен дәрежесі көрсетілуі тиіс.

1. **семинар сабағы. Рефераттар мен баяндамаларды дайындаудың ерекшеліктері**

**Мақсаты:** мәнжазба және баяндамаларды дайындауға қойылатын талаптарды көрсету

**Негізгі мәселелер:**

1. Мәнжазбаны дайындау және оның ерекшеліктері

2.Баяндама жазуға қойылатын талаптар мен қағидаттар

**Әдістемелік тәсілдердің түрлері:**

**Әдістемелік ұсынымдар:**

Мәнжазба келесі элементтерден құралуы керек:

1.     Титулдық қағаз.

2.  Мазмұны-оның ішінде бақылау жұмыстарының бөлімдері және бөлім басталатын беттер ретімен көрсетіледі.

3.  Кіріспе-онда брілген тақырыптың мәні тұжырымдалады және көрсетілген проблеманың мәні құралады.

4.  Негізгі бөлім-оның бөлімнің әрқайсысы тақырыптың бір жағын ашу керек, алдындағы бөлімді логикалық түрде жалғастыру керек және кестелерден, суреттерден құралуы мүмкін, қолданылған әдебиетке сілтемелер келтіріледі.

5.  Қорытынды-мәнжазба тақырыбы бойынша жалпылама қорытынды келтіріледі.

6.  Әдебиет тізімі-мәнжазбаны жазу үшін кемінде 3 әдебиет қолданылу керек.

Бақылау жұмысының көлемі 5-7 беттен құралады. Бақылау жұмысын кемінде жазғанда СТП -164 -98 оқулық жұмыстарда жазылғандар талаптарға сүйену керек.

1. **семинар сабағы. Студенттердің ғылыми жұмыстарын рәсімдеуге қойылатын талаптар**

**Мақсаты:** студенттердің ғылыми жұмыстарын рәсімдеуге қойылатын талаптарды анықтау

**Негізгі мәселелер:**

**Әдістемелік тәсілдердің түрлері:**

**Әдістемелік ұсынымдар:**

Ғылыми-зерттеу жұмыстарына қойылатын талаптар

Зерттеудің құрылымы және қисыны

* Зерттеу проблемасымен танысу. Оның өзектілігін негіздеу, зерттелетін пәннің мақсатын, міндетін анықтау;
* Негізгі теориялық ережелерді, әдістерді, біртекті ойды таңдау;
* Зерттеу болжамын құру;
* Зерттеу әдістерін таңдау, тәжірибе жасау;
* Түрлендіру және өңдеу, қорытынды жасау;
* Тәжірибелік ұсыныстар жасау.

**Ғылыми жобаларды безендіруге қажет құжаттар тізбесі мен талаптар**

1. Титульды парқ
2. Мазмұны
3. Аннотация (үш тілде: қазақ, орыс, ағылшын)
4. Кіріспе
5. Зерттеу бөлімі
6. Қорытынды
7. Әдебиеттер тізімі
8. Ғылыми жетекшінің пікірі (зерттеу жұмысына тігілмейді)

**Титулды парақта:**

1. Ұйымның (мекеменің) толық атауы
2. Жұмыстың атауы (тақырыбы)
3. Бағыты
4. Секциясы
5. Автордың аты-жөні
6. Ғылыми жетекшісінің аты-жөні
7. Қала (жарыс өтетін қала) жылы көрсетіледі.

**Мазмұны**

Кіріспе ....................................................................................................3

Зерттеу бөлімі:

а) ........................................................................................4

б) ........................................................................................13

в) ........................................................................................20

Қорытынды ..........................................................................................21

Әдебиеттер тізімі ....................................................................................22

**Аннотация**

Аннотация 3-4 сөйлем көлемінде жұмыстың тақырыбы мен мәні көрсетіледі (қазақ, орыс және ағылшын тілдерінде)

**Кіріспе мазмұнына қойылатын талаптар:**

1. Көлемі 1-2 беттен тұрады.
2. Таңдап алынған зерттеу тақырыбының өзектілігі.
3. Осы жұмыстың мақсаты мен міндеті.
4. Қойылған міндеттерді шешу жолдары.
5. Қазіргі уақытта жұмыстың орындалу деңгейі.

**Зерттеу жұмысының мазмұнына қойылатын талаптар:**

1. Көлемі 10-25 бет аралығында (немесе одан да көп)
2. Зерттеу жұмысы жеке тараулардан құрылуы шарт.
3. Қойылған міндеттерді шешу, сипаттама келтіру, қорыту.
4. Бейнелік материалдар (сызбалар, суреттер, кескіндер және т.б.).
5. Сілтеме: мәтіндегі сілтемелер рет-ретімен тік [4] жақшада нөмірленуі қажет.
6. Интернетті қолданған кезде сайтты және уақытын көрсетіңіз сайттың атау, 11.01.2014

**Қорытынды**

1. Көлемі бір беттен кем емес.
2. Жұмыстың негізгі нәтижелері.
3. Қорытындылар, нұсқаулар, ұсыныстар.

**Қолданылған әдебиеттер тізімін жасауға қойылатын талаптар:**

1. Мәтінге жасалған тік жақшада көрсетілген сілтемелер ретімен жазылады.
2. Автордың тегі мен инициалдары;
3. Газет-журнал үшін: мақала, қос көлбеу сызық қойылады // газет-журналдың атауы, нөмері, жылы, пайдаланылған беттері көрсетіледі.
4. Кітаптар үшін: кітаптың атауы, қала, баспа атауы, жылы, пайдаланылған беттері көрсетіледі.
5. Интернет үшін: сайт және сайтқа кірген уақытыңыз көрсетілуі керек.
6. Сұхбат үшін: сүхбат берген автордың тегі инициалы, күні, айы, жылы көрсетіледі.
7. **Архив құжаттарын талдау мен синтездеудің әдістері**

**Мақсаты:** архив құжаттарын талдау мен синтездеудің әдістерін айқындау

**Негізгі мәселелер:**

**Әдістемелік тәсілдердің түрлері:**

**Әдістемелік ұсынымдар:**

Архив құжаттарын талдауда деректану дамуының мәселелерін зерттейтін заманауи идеялар мен ғылыми тұжырымдамалар алынды. Деректерді зерттеуге бағытталған адам, жеке тұлға өзінің шығармашылық және ақпараттық ресурсын материалдық формада жүзеге асыратын мәдени нысандарды зерттеуге бағытталған феноменологиялық тұжырымдама жатыр. Гуманитарлық танымның антропологиялық бағдарлы методологиясы мен заманауи пәнаралық әрекеттестігі жағдайында осы тұжырымдаманың идеялары аса өзекті болып отыр. Тарихи дерек адамның саналы өмірі мен іс-әрекеті барысында бағытталып жасалған шығармасы ретінде, белгілі-бір дәуір мәдениетінің өнімі ретінде қарастырылады.

Методологияны ілім ретінде ғана емес, әдіс-тәсілдер мен көзқарастар жүйесі ретінде де пайдалана отырып, солардың ішіндегі басымдарын анықтап алуға болады. Жалпы ғылыми әдіс-тәсілдер: логикалық, топтау, контент-талдау, фактілік талдау, мәтіндік талдау және т.б. Арнайы-деректанушылық әдіс-тәсілдер: жүйелеу және салыстыру, таңдаулы синхронды и диахронды тәсілдер, компаративті тәсіл және деректану методологиясының теориясы бойынша отандық және шетелдік ғалымдар еңбектерінде баяндалған басқа да бірқатар әдіс-тәсілдер.

##### Мәселенің жекелеген аспектілерін қарастырғанда қорытындылау мүмкіндіктерін арттыратын оның алуан түрлі қырларын анықтауға, яғни тарихи оқиғаларды түсінудегі синтезге мүмкіндік беретін методологиялық плюрализм қолданылады.

Заманауи тарихи деректануда жеке тектік құжаттарға методологиялық тұрғыдан қарау үш бағытта жүзеге асырылады-ақпараттық, коммуникативтік және биографиялық. Олар жеке адамдық деректердің мынадай мәселелерін қарастырады. Жеке тектік құжаттарға **анықтамалық тұрғыдан қарау** бұл деректерді өткен уақыттың тарихи мәлімет тасымалдаушысы ретінде қарастыруға мүмкіндік береді, ол жазбаша түрде өткен тарихи кезеңді бейнелейді. Анықтамалық тұрғыдан қарау шеңберінде ақпараттану үдерісі және ақпаратты кодтау тәсілі маңызды ролді атқарады.